પાસ્પોર્ટ -વિઝા અને બીજા કાયદાકીય કામો પણ ઉકલી ગયાં. વળી જવાનો દિવસ જેમ -જેમ પાસે આવતો ગયો તેમ -તેમ ભરત કલ્પનાનો અંદરનો ઉચાટ વધતો ગયો. માણસો જાણીતા પણ અજાણ્યા દેશમાં મોકલતા ભરતને અંદરથી રહી -રહીને થોડો અજંપો થયા કરતો .અધકચરી ઉંમરની છોકરીઓ અને સાવ જ ૫-૭ વર્ષના નિલયને માં વગર કેમ કરીને સચવાશે?? અને વળી આ ઉંમરે ય ક્યાં હતી જુદા રહેવાની? બે-ચાર દિવસે ય જુદા ના રહ્યા હોય ત્યાં આતો બે-પાંચ વર્ષની સીધી વાત હતી.વચ્ચે એકાદ વાર અવાય તો અવાય નહીંતર શું?